
Samsungove nove kartice microSD prinašajo visoko zmogljivost in kapaciteto za novo dobo mobilnega računalništva in v naprave vgrajene umetne inteligence

Samsung preizkuša prvo kartico SD Express microSD s kapaciteto 256 GB v industriji, ki se ponaša s hitrostjo, ki je več kot štirikrat hitrejša od trenutnega vmesnika

Samsungova kartica microSD UHS-1 s kapaciteto 1 TB za masovno proizvodnjo, ki temelji na najnovejši tehnologiji V-NAND

SEUL, Koreja – 28. februar 2024 – Družba Samsung Electronics Co., Ltd., vodilna svetovna proizvajalka napredne pomnilniške tehnologije, je danes objavila, da je začela preizkušati svojo kartico microSD[footnoteRef:0] SD Express[footnoteRef:1] s kapaciteto 256 gigabajtov (GB) in hitrostjo branja do 800 megabajtov na sekundo (MB/s) ter množično proizvajati svoje kartice microSD[footnoteRef:2] UHS-1 s kapaciteto 1 terabajta (TB). S predstavitvijo nove naslednje generacije kartic microSD želi Samsung zagotoviti različne pomnilniške rešitve, potrebne za jutrišnje mobilno računalništvo in v napravah vgrajene aplikacije umetne inteligence. [0:  1 gigabajt (GB) = 1.000.000.000 bajtov (1 milijarda bajtov). Dejanska uporabna kapaciteta se lahko razlikuje.]  [1:  SD Express: Nov vmesnik za kartico SD s PCIe Gen3x1 (temelji na specifikaciji SD 7.1, izdani februarja 2019), teoretična hitrost prenosa kartice SD Express je 985 MB/s]  [2:  1 terabajt (TB) = 1.000.000.000.000 bajtov (1 trilijon bajtov). Dejanska uporabna kapaciteta se lahko razlikuje.] 


»Z našima dvema novima karticama microSD smo pri Samsungu zagotovil učinkovite rešitve za naraščajoče zahteve mobilnega računalništva in v napravah vgrajene umetne inteligence,« je povedal Hangu Sohn, podpredsednik poslovne skupine za pomnilniško blagovno znamko pri Samsung Electronics. »Kljub majhni velikosti te pomnilniške kartice zagotavljajo veliko zmogljivost in kapaciteto, podobno disku SSD, in tako uporabnikom pomagajo bolje izkoristiti zahtevne sodobne in prihodnje aplikacije.« 
 
Prva kartica SD Express microSD v industriji ponuja največjo hitrost 800 MB/s

Samsung je prvi v industriji predstavil novo visoko zmogljivo kartico microSD, ki temelji na vmesniku SD Express. Razvoj je bil rezultat uspešnega sodelovanja s stranko pri ustvarjanju izdelka po meri.

Zahvaljujoč zasnovi z nizko porabo energije in tehnologiji vdelane programske opreme, ki je optimizirana za visoko zmogljivost in toplotno upravljanje, Samsungova kartica SD Express microSD ponuja zmogljivost, ki je enakovredna diskom SSD v majhni obliki. Medtem ko je bila hitrost branja za tradicionalne kartice microSD, ki temeljijo na vmesniku UHS-1, omejena na 104 MB/s, jo je SD Express uspel povečati na 985 MB/s, čeprav komercialna razpoložljivost slednjih na karticah microSD do zdaj ni bila izvedljiva. 
Hitrost branja kartice Samsung SD Express microSD doseže do 800 MB/s — 1,4-krat hitreje kot diski SSD SATA (do 560 MB/s) in več kot štirikrat hitreje v primerjavi s tradicionalnimi pomnilniškimi karticami UHS-1 (do 200 MB/s), kar omogoča izboljšano računalniško izkušnjo pri različnih uporabah, vključno z osebnimi računalniki in mobilnimi napravami. Da bi zagotovili stabilno delovanje in zanesljivost za faktor majhne oblike, tehnologija Dynamic Thermal Guard (DTG) ohranja optimalno temperaturo za kartico SD Express microSD, tudi pri dolgih sejah uporabe. 
Kartica microSD UHS-1 s kapaciteto 1 TB in najsodobnejšo tehnologijo 1 Tb V-NAND
Samsungova nova kartica microSD s kapaciteto 1 TB združuje osem plasti 1-terabajtne (Tb) tehnolobije V-NAND 8. generacije v faktorju oblike microSD, kar uresničuje visokozmogljiv paket, ki je bil prej mogoč samo v diskih SSD. Nova kartica microSD s kapaciteto 1 TB uspešno opravlja najstrožje testne nastavitve v panogi in omogoča zanesljivo uporabo tudi v zahtevnih okoljih, saj ima funkcije, kot so zaščita pred vodo, ekstremnimi temperaturami, odpornost na padce, zaščita pred obrabo ter rentgenska in magnetna zaščita[footnoteRef:3].  [3:  Družba Samsung ni odgovorna za kakršno koli škodo in/ali izgubo podatkov ali stroške, ki nastanejo zaradi obnovitve podatkov na pomnilniški kartici. Zahtevanih šest dokazov velja samo za kartico microSD UHS-1 s kapaciteto 1 TB, ne pa za kartico microSD SD Express s kapaciteto 256 GB. Globina 1 metra, slana voda, 72 ur. Delovne temperature od –25 ℃ do 85 ℃ (–13 °F do 185 °F), nedelovne temperature –40 ℃ do 85 ℃ (–40 °F do 185 °F). Zdrži standardne letališke rentgenske naprave (do 100 mGy). Magnetna polja:enakovredna skenerju za magnetno resonanco z močnim poljem (do 15.000 gausov). Odporno na padce v višine do 5 metrov (16,4 čevljev). Do 10.000 potegov.] 

Razpoložljivost

Kartica SD Express microSD kartica s kapaciteto 256 GB in kartica UHS-1 microSD s kapaciteto 1 TB bosta na voljo za nakup konec tega leta.


O družbi Samsung Electronics Co., Ltd.

Samsung navdihuje svet in oblikuje prihodnost s transformativnimi idejami in tehnologijami. Družba na novo oblikuje svet televizorjev, pametnih telefonov, nosljivih naprav, tabličnih računalnikov, gospodinjskih aparatov, omrežnih sistemov ter pomnilniških, LSI-sistemskih, livarskih in LED rešitev in s svojim ekosistemom SmartThings ter odprtim sodelovanjem s partnerji zagotavlja nemoteno doživetje povezljivosti. Najnovejše novice so na voljo v Samsungovem Newsroomu na naslovu news.samsung.com.

